དེ་ཡང་ཐོག་མར།སྐལ་བ་ས་འབྲུག་གི་ལོར་དྲེལ་དཀར་སྒྲུབ་གྲྭ་པད་དཀར་ལྷ་སྔགས་གླིང་གཞི་བཏིང་ཞིང་།ལྕགས་རྟའི་ལོར་དངོས་སུ་ལེགས་འགྲུབ་ཀྱིས་ཆོས་སྟོན་བཞག་པར་མ་ཟད།ལོ་དེར་ཆེས་ཐོག་མའི་སྒྲུབ་གྲྭའི་མཚམས་པ་བཅུ་གསུམ་གྱིས་སྒྲུབ་དཔོན་མགོན་བླ་དང་བཅས་པས་ལོ་གསུམ་ཕྱོགས་གསུམ་ལ་ཀློང་ཆེན་སྙིང་ཐིག་གི་སྔོན་འགྲོ་ནས་དངོས་གཞི་རྩ་རླུང་བར་གྱི་མཉམ་ལེན་དང་།ཟླ་རེར་དུས་མཆོད་དྲུག་རེ།ཡར་ངོ་དང་མར་ངོའི་གསོ་སྦྱོང་།ལོ་མཇུག་ཀློང་ཆེན་འདས་མཆོད་སོགས་ཀྱི་སྲོལ་གཏོད་པ་ད་ལྟའི་བར་དུ་གནས་པ་འདི་རེད།